GiliGold/VAD_KnessetCorpus huggingface dataset:
יחזקיאל עבאדה: בוודאי.
יחזקיאל עבאדה: ברמה גבוהה ויש הליקופטר שמצלם את האירוע.
יחזקיאל עבאדה: יש כדור פורח.
יחזקיאל עבאדה: לא נעים לנו לשבת כאן ולשמוע על טעות שעשינו.
יחזקיאל עבאדה: אנחנו מודים בה ואנחנו לא אומרים חבר'ה לא טעינו.
יחזקיאל עבאדה: גם לי יש ילדה בת 20 וילד בן 18 שגם אני לא רוצה שהוא ישתה, אנחנו אנשים מוסריים מאוד בעניין הזה ודני דנון התחיל בשיחה כאילו החברות נותנות תמיכה לאיזה אירוע שלילי.
יחזקיאל עבאדה: דני דנון, זו הטעות היחידה שעשינו בפסטיבל הזה ואנחנו מודים בה.
דני דנון: אנחנו צריכים להתקדם.
דני דנון: אני אבקש לשמוע את נציג מגן דוד אדום בבקשה.
משה ועקנין: אני אגיד את דבריי בקצרה.
משה ועקנין: אני מלווה את הפסטיבל, למען הגילוי הנאות אני תושב המקום תושב יד מרדכי, ואני מכיר את האירוע הזה כמעט מראשיתו.
משה ועקנין: אני רוצה לומר לכם שמבחינת מגן דוד אדום אנחנו כפופים למשטרת ישראל, עובדים על פי נוהלי אבטחה מאוד קבועים וברורים.
משה ועקנין: בנוסף ובגלל שיש רגישות לבני נוער אנחנו תמיד מחמירים.
משה ועקנין: בכל אירוע כזה יש מתחם שהוא מתחם ההפקה, משטרת ישראל ומגן דוד אדום, אנחנו מטרום האירוע ועד סופו נמצאים ביחד ומלווים את האירוע גם בנחישות וגם ברגישות.
משה ועקנין: יש טיפול שוטף, והנהלת הפסטיבל טורחת בזה ומבחינתו - בהקמת מרפאה שנותנת מענה רפואי לבאי הפסטיבל על ידי רופא 24 שעות.
משה ועקנין: מאחר והאירוע הזה הוא הומוגני, אנחנו רואים שם משפחות עם ילדים ויתכנו מחלות ויראליות, מחלות ילדים וכדומה.
משה ועקנין: שכחו לציין שיש שם בית הכנסת, כפר של חב"ד עם המתפללים למינהם.
משה ועקנין: אנחנו נותנים מענה רפואי לפעמים מרמת קופת חלב ועד למבוגר עם כאבים בחזה וכדומה.
משה ועקנין: החשיפה היא לקהל רחב.
משה ועקנין: המתקנים הם מאוד מסודרים וכל תהליך האבטחה מסודר.
משה ועקנין: יש צוותים אורגנים שמאבטחים את האירוע מתחילתו ועד סופו וכמובן בעתודות.
משה ועקנין: מאחר והאזור הזה היה מאוים בחלק מהזמנים החמרנו את הנושא הזה.
משה ועקנין: אנחנו, אני כן יכול לומר לך, זוכים לשיתוף פעולה מאוד הדוק מצד הפסטיבל.
משה ועקנין: ככל שאנחנו רואים שינוי או תנועה של קהל הם גם מגלים רגישות ולהיפך הם מחמירים עוד לפנינו כי הם שמים לב לדברים שאנחנו לא רואים.
משה ועקנין: אני יוכל לומר שמקרי השכרות והסמים קיימים אבל לא ברמות שאנחנו רואים באירועים אחרים, למשל הייתי השנה באירוע מרכזי במרכז תל אביב, אני רוצה לומר לך שבהופעה הזאת כמות האלכוהול והסמים שהיו באוויר הייתה שאני כמעט התעלפתי, זה היה אירוע מרכזי ומכובד.
משה ועקנין: לעומת זאת באירועים האלה כן יש ילדים שנחתכים, נחבלים דברים מינוריים שאנחנו נתקלים באירוע מהסוג הזה, כמובן החשיפה לחום ולשמש.
משה ועקנין: אני חושב, וזו דעת יחיד, אני חושב שאירועים מהסוג הזה כדאי למנף לטובת הסברה ואת זה כן נכון לעשות.
דני דנון: נציגת אגודת עלם, עינת אטיאס-וגנר בבקשה.
עינת אטיאס-וגנר: אני רוצה להגיד שלפני שש שנים פנו אלינו החבר'ה מהבומבמלה, אלה מהעמותה לנוער במצבי סיכון כדי להיכנס ולתמוך בבני נוער .
דני דנון: יש לכם אוהל במקום?
עינת אטיאס-וגנר: היה לנו במשך 4 שנים ובשנתיים האחרונות אין לנו שם אוהל.
עינת אטיאס-וגנר: זו הייתה היוזמה של החבר'ה של נוער בסיכון והבומבלה בשיתוף עם "עלם", הם הזמינו אותנו להיכנס ולראות אם יש בני נוער שנפגעים וזקוקים לעזרה.
עינת אטיאס-וגנר: ויש כאלה מעבר לעשרות האלפים שמגיעים וחוזרים הביתה עם חווית התבגרות טובה יש גם כאלה מן הסתם, כמו בכל מקום ולא רק מהבומבמלה, שחווים חוויות לא פשוטות, חלקם מביאים איתם את מאפייני הסיכון מהבית וחלקם כתוצאה מהלחץ כי יש שם לחץ חברתי מאוד גדול, התרגשות גדולה וחוויה של חופש והרבה מהם חוצים גבולות וגם נכווים.
עינת אטיאס-וגנר: במאמץ משותף בעצם ניסינו למזער את הנזקים האלה.
עינת אטיאס-וגנר: זה לא קורה רק בבומבמלה אלא זה קורה גם במקומות אחרים, זה קורה כמעט בכל מקום.